**Faktor-faktor keberkesanan penggunaan media sosial dalam PdPc**

**Pengenalan**

Perkembangan pesat teknologi maklumat dan komunikasi telah membolehkan maklumat diterima dengan cepat dengan hanya menggunakan peranti komputer yang mempunyai akses internet. Sebarang maklumat yang diperlukan boleh diperoleh pada bila-bila masa. Maka, pendidikan pada era teknologi ini perlu diselaraskan dengan keperluan dan kehendak semasa (Rohani et al., 2015). Kini, perkembangan teknologi maklumat dan komunikasi membuka peluang yang lebih meluas kepada pelajar dan pendidik untuk meneroka maklumat dan pengetahuan. Menurut Kop (2011), satu sumbangan terbesar teknologi internet dalam dunia pendidikan adalah dari segi penyebaran kandungan pembelajaran tanpa sempadan. Dengan kata lain, ia telah menyumbang kepada perubahan cara pembelajaran dan pemudahcaraan (PdPc) yang tidak lagi terhad kepada kandungan buku teks mahupun perkara yang disampaikan oleh guru di dalam kelas.

**Media Sosial**

Media sosial merupakan perkataan yang tidak asing lagi bagi kita. Ianya kerap terpapar di dada-dada akhbar dan juga kerap terpampang di kaca-kaca televisyen serta paparan skrin telefon mudah alih kita. Media didefinisikan sebagai alat atau perantara dalam komunikasi atau dalam perhubungan (DBP,2018). Sosial pula didefinisikan sebagai segala hal yang berkaitan dengan masyarakat, kemasyarakatan dan suka mengambil mengambil berat tentang hal-hal masyarakat dan suka bercampur dengan masyarakat (DBP,2018). Maka, perkataan media sosial yang seringkali kita dengari boleh didefinisikan sebagai alat atau perantara dalam komunikasi dalam kemasyarakatan.

Sejajar dengan perkembangan internet, media sosial kini menjadi aplikasi internet yang begitu popular di seluruh dunia. Media sosial menjadi alat yang paling penting sebagai medium interaksi antara manusia. Seperti negara-negara lain, Malaysia turut dilanda fenomena media sosial di mana statistik menunjukkan bahawa Malaysia tersenarai antara lima negara teratas yang paling banyak membuka akaun *Facebook*. Kajian yang telah dijalankan oleh *Norton Online Living Report* (NOLR) di Malaysia tentang tabiat penggunaan internet mendapati bahawa remaja telah menghabiskan masa 16 jam seminggu melayari internet. Dalam pada itu, 31 peratus daripada mereka melayari internet di kafe siber dan 60 peratus daripada mereka menghabiskan masa melayari laman sembang dan berbual dalam talian.

Media sosial telah menyusup ke dalam masyarakat global pada abad ke-21 ini dengan memainkan peranan besar dalam kehidupan masyarakat kini. Hal ini demikian kerana ia mempunyai pelbagai keunggulan berbanding dengan media lain.Media sosial ditakrifkan sebagai aplikasi internet yang dibina berasaskan ideologi dan teknologi Web 2.0 yang membenarkan penghasilan dan perkongsian item-item yang dijana oleh pengguna (Kaplan & Haenlein, 2010).

Teknologi internet pada peringkat awal seperti e-mel, laman web dan kumpulan berita telah memberikan nilai tambah kepada penyampaian pengetahuan dalam bilik darjah tradisional. Kini, teknologi internet kian berkembang dengan kemunculan teknologi Web 2.0. Teknologi Web 2.0 seperti blog, wiki dan laman rangkaian sosial akan memautkan maklumatkepada pengguna yang saling berhubung. Perbezaan utama Web 1.0 dengan Web 2.0 adalah dari segi penglibatan pengguna yang lebih besar dalam membina dan menguruskan isi kandungan, yang mana akan menukar sifat dan nilai sesuatu maklumat (Sendall, Ceccucci & Peslak, 2008). Web 2.0 kini lebih melibatkan penggunaan media sosial. Maka, dimensi bidang pendidikan akan mengalami perubahan hasil daripada perkembangan teknologi ini. Maloney (2007) menyatakan bahawa menerusi penggunaan teknologi Web 2.0, pelajar tidak lagi mencapai web untuk mendapatkan maklumat semata-mata, sebaliknya mereka mencapai dan membina pengetahuan secara kolektif melalui interaksi sosial.

Lantaran itu, media sosial merujuk kepada penggunaan berasaskan web dan teknologi mudah alih yang membawa kepada komunikasi interaktif. Ia mengambil pelbagai bentuk interaksi termasuk forum, blog, microblog, wiki, podcast, foto, video, *social bookmarking* dan laman rangkaian sosial. Dalam revolusi media sosial ini, media sosial seperti *Facebook*, *Twitter*, *Youtube*,*LinkedIn*,Wiki dan sebagainya digunakan secara meluas. Media sosial bersifat lebih interaktif berbanding dengan bentuk media tradisional seperti radio dan televisyen. Ia merupakan saluran komunikasi digital yang membolehkan pengguna berkongsi maklumat, berinteraksi dengan segera, berkomunikasi dua hala dan penghantaran mesej yang cepat kepada orang ramai dalam masa yang sama (Hudson et al., 2014).

Menurut Ziani (2014), fungsi-fungsi media sosial adalah seperti berikut:

1. Media sosial digunakan sebagai alat untuk berkomunikasi.
2. Media sosial digunakan sebagai medium untuk pemindahan maklumat.
3. Media sosial digunakan sebagai medium untuk memperoleh maklumat.

**Penggunaan Media Sosial**

 Internet kini bukan lagi kemahuan, akan tetapi ianya kini merupakan keperluan untuk kehidupan seharian pada masa sekarang. Akses kepada internet kini adalah sangat mudah, terutamanya di bandar. Bagi penduduk di luar bandar, akses kepada internet boleh di dapati di Pusat Internet Luar Bandar dan terdapat sesetengah kampung yang mempunyai kelebihan di mana ia dilengkapi dengan projek internet secara percuma oleh kerajaan. Hal demikian membuatkan masyarakat kini peka dengan maklumat semasa terutamanya dengan penggunaan telefon mudah alih. Penggunaan media sosial kini merupakan perkara yang tidak asing lagi bagi masyarakat tidak mengira tua atau muda. Ia kini telah menjadi satu platform untuk mendapatkan berita-berita semasa di samping berita dan surat khabar. Bagi golongan remaja pula, mereka melihat media sosial seperti ianya merupakan satu *trend*  bagi mengisi masa mereka yang terluang (Nadia Fauzi,2017). Golongan remaja kini tidak lekang daripada telefon mudah alih mereka dan hal ini boleh dilihat sebagai sesuatu yang positif. Keserasian golongan remaja kini dengan media sosial boleh gunakan untuk sesuatu yang bermanfaat dan berkaitan dengn pembelajaran bagi mengisi masa lapang mereka dengan lebih baik.

**Penggunaan Media Sosial dalam Pembelajaran dan Pemudahcaraan**

Dalam konteks pendidikan, penggunaan media sosial dalam pembelajaran dan pemudahcaraan adalah penting dan menjadi satu keperluan seiring dengan perkembangan dunia pendidikan moden. Pengintegrasian media teknologi dalam PdPc akan menjadikan ia lebih menarik, kondusif dan produktif. Keistimewaan dan kelebihan internet lebih-lebih lagi media sosial sebagai media pengajaran yang menarik perhatian dan menjadi pilihan pelajar dan pendidik menjadi sebab ia perlu diaplikasikan dalam sistem pendidikan hari ini. Media sosial memfokuskan kepada kebolehan untuk memproses pengajaran tanpa terikat dengan kaedah atau proses klasik dan kebiasaan (Shahrul, 2015). Dalam erti kata lain, proses pengajaran boleh dilakukan di mana-mana sahaja dan tidak tertakluk dalam kelas sahaja. Media sosial turut dianggap mampu membantu pelajar berinteraksi dengan lebih mudah terutamanya dari segi pembelajaran bahasa (Annand, 2011) serta mendapatkan informasi berguna dalam pelbagai format seperti gambar, video dan animasi (Azer, 2012). Sehubungan dengan itu, media sosial wajar dimanfaatkan oleh golongan pelajar dan pendidik. Kegunaannya menyeluruh dan tidak terhad hanya kepada aktiviti sosial tetapi juga digunakan sebagai platform e-pembelajaran.

**Bagaimana Media Sosial Boleh Digunakan dalam Pembelajaran dan Pemudahcaraan**

Terdapat banyak jenis media sosial yang digunakan oleh masyarakat pada zaman sekarang. Antara yang sering kita dengari adalah seperti Facebook, Twitter, Instagram, Whatsapp, Wechat, Telegram, Line dan sebagainya. Persoalannya ialah, bagaimanakan kita boleh mengambil peluang untuk memanfaatkan media sosial ini untuk meningkatkan keberkesanan sesi pembelajaran dan pemudahcaraan kita? Facebook misalannya adalah media sosial yang boleh digunakan semasa sesi pembelajaran dan pemudahcaraan agar sesi tersebut lebih menarik dan berkesan dan ianya juga boleh dipanjangkan kepada pembelajaran di luar masa kelas. Sebagai contoh dalam pengajaran kelas Bahasa Inggeris, kita boleh menggunakan facebook semasa sesi pembelajaran dan pemudahcaraan ialah dengan menggalakkan serta memberikan contoh penggunaan media sosial facebook menggunakan tetapan bahasanya ditetapkan kepada Bahasa Inggeris. Guru mengkin boleh menerangkan maksud kosa kata yang akan sering murid lihat di dalam applikasi tersebut sebelum murid-murid menggunakan applikasi tersebut dalam Bahasa Inggeris. Kosa kasa pelajar boleh diperkayakan dan dikembangkan dengan penggunaan applikasi ini dalam Bahasa Inggeris. Pelajar akan cuba membiasakan diri dengan perkataan-perkataan Bahasa Inggeris yang digunakan dalam aplikasi tersebut. Antara contoh-contoh perkataan yang akan selalu mereka lihat adalah seperti *home, notification, status, update, search, stories, photo, live* dan sebagainya. Perkataan-perkataan ini adalah perkataan-perkataan tetap yang ada di dalam applikasi tersebut dan apabila murid-murid sering melihat perkataan ini semasa menggunakan applikasi ini, mereka akan belajar maksud perkataan persebut secara tidak langsung dan mereka akan meningkatkan kebolehan berbahasa inggeris. Selain daripada itu, guru juga boleh memberikan tugasan kepada pelajar menggunakan Facebook agar pembelajaran menjadi lebih menarik. Sebagai contoh, guru boleh menubuhan sebuah *Facebook Page* untuk kelasnya dan setiap perlu mengemaskini *Facebook Page*  tersebut dalam Bahasa Inggeris. Bagi murid sekolah rendah, guru mungkin boleh memberikan topik yang mudah untuk dikemaskini seperti *My Family*. Murid-murid boleh memperkenalkan diri mereka dan memperkenalkan tentang ahli keluarga mereka dalam Bahasa Inggeris menerusi status yang dikemaskini di Facebook tersebut. Perkara ini boleh dilakukan pada masa lapang di rumah, di luar masa sekolah. Maka, murid-murid akan dapat memperkembangkan pengetahuan dan belajar perkara baru walaupun berada di luar sekolah.

**Faktor-Faktor Keberkesanan Penggunaan Media Sosial dalam Pembelajaran dan Pemudahcaraan**

1. **Mudah digunakan**

Terdapat beberapa faktor mengapa penggunaan aplikasi media sosial ini dapat membantu guru meningkatkan keberkesanan pembelajaran dan pemudahcaraan. Antaranya faktornya ialah media sosial ini mudah untuk digunakan. Media sosial seperti Facebook adalah sangat mudah untuk digunakan sehinggakan pelajar di tahun 3 sudah pandai menggunakan applikasi ini sendiri. Selain daripada ianya mudah digunakan, ciri-ciri applikasi ini yang menarik akan membuatkan murid-murid teruja dan bersemangat untuk belajar menggunakannya.

1. **Perkhidmatan percuma**

Selain daripada applikasi atau media sosial ini mudah digunakan, faktor lain yang membuatkannya berkesan ialah perkhidmatannya adalah percuma. Oleh kerana applikasi ini percuma, guru dan murid-murid boleh berkomunisasi tanpa had. Mereka boleh bertukar dan berkongsi maklumat sepanjang masa.

1. **Boleh menghantar pelbagai bentuk maklumat**

Guru dan murid-murid juga boleh boleh menghantar apa sahaja maklumat yang hendak dikongsikan. Misalannya, guru hendak berkongsi gambar atau video pendidikan, ianya boleh dihantar menerusi applikasi ini dan boleh menambah pengetahuan murid menggunakan media yang lebih menarik agar murid lebih berminat untuk belajar. Video atau gambar mempunyai visual dan rakaman bunyi yang menarik. Ini akan dapat menarik perhatian pelajar-pelajar yang mempunyai kecerdasan pelbagai yang cenderung kearah kecerdasan visual dan musik. Ini akan dapat memupuk minat mereka untuk belajar dengan menggunakan applikasi ini.

1. **Menjimatkan masa**

Applikasi atau media sosial ini membolehkan guru untuk menjimatkan masa mereka. Guru boleh menghantar maklumat kepada banyak kumpulan murid pada satu masa hanya dengan menekan *copy* dan *paste* pada kumpulan lain pula. Misalannya guru tersebut mengajar 4 buah kelas tahun 6 untuk mata pelajaran Bahasa Inggeris, guru tersebut bolehlah menyalin maklumat tersebut dengan menekan butang *copy* dan di hanter ke kumpulan lain dengan menekan butang *paste* diikuti dengan butang *send.* Hal ini membolehkan guru menjimatkan masa tanpa perlu menaip semula maklumat yang sama untuk keempat-empat kumpulan.

-boleh mengajar secara atas talian kepada ramai pelajar pada satu-satu masa.

1. **Mengajar di luar waktu sekolah**

Di sekolah, guru-guru mempunyai waktu yang terhad. Mereka tidak dapat berkongsi semua maklumat yang ingin di sampaikan dalam waktu persekolahan sahaja. Walaupun masa di sekolah adalah terhad, tetapi melalui aplikasi media sosial, guru boleh mengajar tanpa mengira waktu, masa, tempat dan bilangan had pelajar. Misalannya guru dan pelajar mempunyai waktu terluang pada waktu petang, guru boleh mengajar menerusi aplikasi Whatsapp misalnya. Guru boleh menghantar bahan-bahan pembelajaran dengan menekan butang *documents* pada aplikasi seperti Whatspp dan memuat naik bahan yang ingin diajar atau untuk dikongsikan kepada murid-murid. Murid dan juga guru boleh mengakses bahan ini apabila mereka mempunyai masa terluang seperti pada waktu petang atau malam.

1. **Fungsi rakaman suara**

Media Sosial ini juga menyediakan fungsi rakaman suara. Guru boleh menggunakan rakaman suara untuk menyebut perkataan Bahasa Inggeris kepada pelajar supaya lebih jelas dari apa yang ditulis. Sebagai contoh, guru Bahasa Inggeris ingin mengajar cara sebutan yang betul bagi perkataan seperti *hour* dimana sebutannya agak lain daripada ejaannya dimana huruf h nya tidak dibunyikan. Ia hanya disebut seperti kita menyebut *our.* Maka, apabila guru ingin mengajar perkara ini pada masa terluang menerusi Whatsapp misalnya, dia bolehlah menggunakan kemudahan rakaman suara atau *voice note*  yang terdapat di dalam aplikasi tersebut. Guru boleh menekan simbol mikrofon dan menyebut cara sebutan yang betul untuk didengari oleh murid-murid dan kemudian guru boleh menghantar rakaman suara tersebut dengan menekan butang *send.*

1. **Komunikasi dua hala**

Faktor lain kebekersanan penggunaan media sosial dalam pengajaran dan pemudahcaraan ialah ianya membolehkan komunikasi dua hala untuk berlaku. Aplikasi seperti Whatsapp dan Facebook membolehkan pelajar memberikan respond kepada maklumat yang diberikan oleh guru. Maka, guru dapat melihat respond pelajar juga selain daripada berkongsi maklumat dengan mereka. Salain daripada guru berkongsi maklumat dengan pelajar, perkara sebaliknya juga boleh berlaku. Pelajar juga boleh berkongsi banyak perkara dengan guru. Media sosial ini membolehkan komunikasi dua hala untuk berlaku dalam masa yang pantas dan singkat. Sesetengah pelajar masih malu bertanya di dalam kelas, maka mereka boleh bertanya melalui Whatsapp kepada guru mereka dan mereka tidak perlu rasa malu kerana mereka boleh ber ‘whatsapp’ dengan guru mereka secara persendirian.

**Kesimpulan**

Media Sosial merupakan sesuatu yang tidak asing lagi dalam masyarakat kita. Maka, disebalik memandang hal ini sebagai sesuatu yang negatif, di mana murid-murid leka bermain atau menggunakan media sosial tanpa faedah, kita boleh menukarkannya kepada sesuatu yang positif. Kita boleh memanfaatkan media sosial ini untuk menjadi satu medium bagi guru dan murid-murid untuk berinteraksi di luar bilik darjah dengan cara yang lebih interaktif, menarik dan mudah untuk menambah ilmu pengetahuan.

**Rujukkan**

Abdul Halim Ahmad & Mohd. Najib Husin. 2016. Penggunaan aplikasi rangkaian sosial

Chuah, Kee Man. 2013. Aplikasi media sosial dalam pembelajaran Bahasa Inggeris: Persepsi

dalam kalangan pelajar politeknik Kuala Terengganu. *Journal of Social Sciences and Humanities* 1: 81-90.

Fadzli Adam, Ab Hamid Ali, Marhana Mohamed Anuar, Engku Muhammad Tajuddin Engku Ali. 2015. Cabaran Media Baru Sebagai Medium Pembelajaran Agama dan Penyelesaiannya dari perspektif Islam. *Jurnal Islam dan Masyarakat Kotemporari.*

Faradillah Iqmar Omar, Hazlin Falina Rosli, Nur Zakira Afnee Zakaria & Nuraina Nabila Dundai Abdullah. 2015. Hubungan Penggunaan Media Sosial dan Penerimaan Mesej Dakwah. *Preceeding pf the 2nd International Conference on Management and Muamalah*

Hsiu Ting Hung & Steve Chi-Yin Yuen.2010. Educational Use of Social Networking Technology in Higher Education. *Journal of Teaching in Higher Education*

Kamarulzaman Ismail. 2014. Kebaikkan dan Keburukkan Laman Sosial. *Seminar Kebangsaan KOR SISPA Kali Ke-3*

Khusnul Hanafi & Mohd Helmi Abd Rahim. 2017. Penggunaan Media Sosial dan Faktor- Faktor yang Mempengaruhi Terbentuknya Gerakan Sosial oleh Pemimpin Pelajar Universiti di Bandar Pekan Baru, Riau, Indonesia. *Journal of Social Sciences and Humanities* 2: 087-101

Liz Ahern, Joseph Feller & Tadhg Nagle. 2016. Social Media as a Support for Learning in Universities: An empirical study of Facebook Groups. *Journal of Decision System*

Mohd Zainuddin Jenal 2017. Persepsi Pelajar Terhadap Penggunaan Sistem Rangkaian Media Sosial Telegram Sebagai Alat Pembelajaran Modul Matematik, *National Innovation and Invention Competition through Exhibition.*

Mohd. Noorhadi Modh Yusof & Zurinah Tahir. 2017. Kepentingan Penggunaan Media Sosial Teknologi Maklumat dalam Pendidikan IPTA. *Journal of Social Sciences and Humanities.* 3:023

Mohd. Noorhadi Mohd. Yusof & Zurinah Tahir. 2017. Kepentingan penggunaan media sosial

Nadia Fauzi. 2017. Penggunaan Media Sosial dalam Dunia Tanpa Sempadan: Suatu Kebaikkan atau Keburukkan? *Program Litigasi ILKAP*

Noreliana Md Sharif. 2012. Kesan Penggunaan Multimedia dalam Kalangan Pelajar Politeknik yang Berbeza Gaya Kognitif.

Norfaezah Mohd Hamidin. 2015. Penggunaan Aplikasi Whatsapp dalam Pembelajaran & Pengajaran (Pdpc) di KUIS. *1st Global Conference on Technology in Language Learning 2015.*

Norlida Ali.2015. Analisis Pola Interaksi Multimodal untuk Perisian Aplikasi Media Sosial Bagi Pendidikan Seni Visual dalam Kalangan Pelajar Tingkatan Lima.

pelajar universiti. *Journal of Issues in Language Studies* 2(1): 56-63.

teknologi maklumat dalam pendidikan IPTA. *Journal of Social Sciences and Humanities* 12(3): 1-10.

Yusup Hashim. 2012. Penggunaan e-Pembelajaran dan Pengajaran yang Berkesan. *Researchgate Publications*.